Wir, Ruͦdolf, von gots gnaden ✳ hertzog ze Oͤsterrˀ, ze Steyr ✳ und ze Kerndn̄, fùrst ze Swab̄n ✳ und ze Elsazz, ✳ hˀr ze Chrain, uf der Windischen
Marich ✳ und ze Portnaw, ✳ ✳ tuͦn kunt, als wir dem erwirdigen ✳ gotzhus, unsˀm lieben chloster ✳ ze Kùngsvelt ✳ in Ergoͧw, ✳ Costentzer pystuͦmes,
bestêtet haben ✳ und inen schirmen wellen ✳ alle die leùt ✳ und guͤtˀ, ✳ die si habent, ✳ wa die gelegen ✳ und wie sie genant sint, und alle die
freyheit ✳ und genade, gewonheit ✳ und recht, ✳ hantvestinen ✳ und briefe, ✳ die si ✳ von seliger gedechtnùzze ✳ unsˀm vatter, seligen, ✳ und andern unsˀn vordern
und ouch von uns habent, ✳ daz wir als ein flissigen fùrsorgˀ kùnftiges gebresten ✳ gedacht haben milteklich ✳ und versehen wellen genediklich, ✳ daz ✳ das
egen̄ unsˀ chloster ✳ bey denselbn̄ gnaden ✳ und rechten ✳ ane alle irrung volleklichen belibe. ✳ und wan ein jegliche guͦte sache, ✳ die man in langˀ gewō¬
hait haltet, ✳ getzogen wirt in ein naturlich recht ✳ und ewig wesen, ✳ dar umb meinen und wellen wir, daz ✳ der freyheiten, ✳ rechten, ✳ gnaden ✳ und gewonheitē,
die unsˀ vordˀn ✳ und wir ✳ dem vorgen̄ ✳ unsˀm chloster gegeben ✳ und bestetet haben, ✳ also vestiklich gewont werde, ✳ dz niemˀ kein mensche ✳ dar in ze vallen
noch da wider ze tuͦnde gedenke. ✳ und da von haben wir ✳ fùr uns ✳ und unser pruͦder, ✳ der aller ✳ wir ✳ als der eltist ✳ under in vollen gewalt haben, ✳ und
ouch fùr unsˀ aller erbn̄ ✳ und nachkomen geordent ✳ und gesetzet wizzentlich, ✳ ordenen und setzen ouch mit disem brief ✳ recht ✳ und redlich, daz ein jeglicher
unsˀ obristˀ houptman ✳ oder lantvogt ✳ in unsern landen ze Turgoͧw, ✳ ze Ergoͧw, ✳ ze Elsazz, ✳ ze Brisgoͧw ✳ und auf dem Swartzwald, ✳ wer der je zuͦ den zeiten
ist, in gegenwirtikeit zwayer ✳ oder dreyr ✳ dez egen̄ unsers chlosters amptlùten ✳ oder phlegern und ouch vor andern erbern leuten offenlich sweren sol
einen gelerten eid zuͦ den heiligen ✳ und ouch dar ùber sinen offenen, vˀsigelten brief gebn̄, ✳ daz er dasselb unsˀ chloster bei allen sinen lùten ✳ und guͤtern,
freyheiten ✳ und gewonheiten, ✳ rechten ✳ und gnaden, hantvesten ✳ und briefen, ✳ die wir inen schirmen wellen ✳ und bestetet habn̄, ✳ beliben lazze volleklich ✳ und
gentzlich ✳ ane alle irrung und si ouch schirmen ✳ von unsˀn wegen ✳ vor allem andˀn gewalt ✳ und unrecht, ✳ als verre er mag, ✳ an geverde. ✳ und ob
wir odˀ unsˀ pruͦdˀ odˀ unsˀ erbn̄ ✳ und nachkomen ✳ denselbn̄ unsˀn lantvogt ✳ odˀ houptman ✳ von den egen̄ unsˀn landen ✳ allen gemeinlich oder von
dheinem sunderlich vˀkerende wurden, ✳ daz er denne die vestinen und phleg, ✳ die er von uns innehat, keinem andˀn amptman ✳ ingeb ✳ noch antwùrte,
er hab danne ✳ vorhin desselbn̄ ouch gesworn ✳ und dar ùber sine offenne, vˀsigelte briefe ✳ gegeben ✳ dem egen̄ unsˀm chloster ✳ in aller der mazze, ✳ als vor
geschriben ist, ✳ ane alle gevˀde. ✳ und sol ouch diser eid ✳ also geschechen ✳ von einem lantvogt odˀ houptman ✳ zuͦ dem andˀn, ✳ als lang, ✳ so die hochgeborn,
durlichtige fùrstinn, ✳ unsˀ liebe pesel, froͧw Agnes, weilent kùniginn ze Ungˀn, lebt ✳ und nach irem tode, ✳ den got lange wende, ✳ sechzeg gantze
jar, ✳ die nêchsten, ✳ die danne ✳ nach einandˀ kùnftig sint, ✳ ane alle geverde ✳ und argenlist. ✳ und dar umb indem namen, ✳ als da vor, gebet gebieten
wir ✳ dir, hertzog Friderich von Tekch, ✳ yetzunt ✳ unsˀm obristen houptman ✳ und lantvogt ✳ in den egenanten ✳ unsˀn landen, ✳ das du disen vorgeschriben eid
tuͦst unvˀzogenlich ✳ und ouch dinen offenen, vˀsigelten brief ✳ dar ùber gebest ✳ in aller der mazze, ✳ als vor bescheiden ist, ✳ wan wir gebieten ouch dasselb
ze glicher wise allen andern unsˀn houptlùten ✳ und lantvogten ✳ odˀ phlegern, ✳ die wir ✳ odˀ unsˀ pruͤder ✳ oder erben ✳ nach dir ùbˀ dieselben unsre lant
yemˀ gesetzen. ✳ mit urkund ditz briefs, vˀsigelt mit unsˀm grozzen anhangendem insigel, ✳ ✳ der geben ist ze Wienn, ✳ an mitwochen ✳ vor sant Hylary tag,
nach Christi gepurt tusent ✳ dreuhundert jaren, ✳ dar nach in dem sechtzigistem jare. ✳
✳ wir, ✳ der ✳ vorgenant ✳ hertzog ✳ Ruͦdolf, ✳ sterken ✳ disen ✳
prief ✳ mit dir underschrift ✳ unsˀ ✳ selbs hant. ✳
et nos, Ioh̄, dei et apl̄ice sed̄ grā ✳ eltūs et ꝯfirmatꝰ ✳ ecc̄e Gurcen̄,
p̄fati doī nr̄i ✳ ducꝭ Austē pͥmꝰ cancell̄ ✳ reꝯgnovimꝰ oīa p̄notata. ✳